**РЕГИОНАЛНА ЗДРАВНА ИНСПЕКЦИЯ- ПЛЕВЕН**

**З А П О В Е Д**

**№РД-01-275 /13.11.2020г.**

На основание чл. 63, ал. 4 и ал. 7 от Закона за здравето, във връзка с регистрирани случаи на COVID-19 и отчетена 14-дневна заболеваемост над 425,72 на 100 000 население за последните две седмици на територията област Плевен, и решение на Областния кризисен щаб от 13.11.2020г.

**НАРЕЖДАМ:**

 На територията на област Плевен са в сила всички противоепидемични мерки разпоредени със Заповед № РД-01-651/11.11.2020г. на министъра на здравеопазването. Считано от 13 ноември 2020 г. до 30 ноември 2020 г., включително въвеждам следните допълнителни противоепидемични мерки на територията на областта:

* 1. Преустановяват се присъствените учебни занятия /в това число учебни практики, стажове, изнесени учебни часове, изпити, дуална ситема и др./ за учениците от пети до дванадесети клас на територията на гр. Плевен за периода 16.11.-22.11.2020г. След изтичане на този период се прилага алгоритъм за приоритетност и редуване на учениците за присъствие в училище. За учениците от 11 общини се възлага на директорите на учебните заведения да решават локално според епидемичната ситуация, като спазват указанията на Министерство на образованието и науката.
	2. Въвеждане на задължително изискване за носене на защитни маски за лице в офиси, предприятия и др. при невъзможност за осигуряване на физическа дистанция от 1,5 м. между служителите.
	3. Въвеждане на учестена дезинфекция в обекти с обществено предназначение, търговски или други обекти, които предоставят услуги на гражданите минимум 4 пъти на ден по предварително изготвен график.
	4. Задължително носене на защитни маски за лице от персонал в обекти с обществено предназначение, търговски или други обекти, които предоставят услуги на гражданите, които да покриват устата и носа, като не се допуска употребата на приспособления, неотговарящи на изискването, напр. пластмасови приспособления за уста.
	5. Намаляване гъстотата на лицата в обществения транспорт чрез увеличаване броя на използваните автобуси и тролейбуси.
	6. Забранявам провеждането на организирани масови обществени мероприятия на закрито и открито (събори, празници, панаири и др.).
	7. Спирам дейността на пенсионерските клубове на територията на област Плевен;
	8. Ограничаване броя на лица, участващи в организирани събирания на закрито до 30 лица (за празненства).

Настоящата заповед отменя Заповед № РД-01-251/03.11.2020 г.

 Контрол по изпълнението на настоящата заповед възлагам на областния управител на Област Плевен, кметове на общини, директора на ОД на МВР – Плевен, директора на ОДБХ-Плевен, директора на Дирекция „Инспекция по труда“ – Плевен, началника на РУО-Плевен.

Заповедта да се връчи за сведение и изпълнение на упоменатите лица и да се публикува на интернет страниците на Регионална здравна инспекция – Плевен и Областна администрация - Плевен

Заповедта подлежи на обжалване в едномесечен срок от публикуването й на интернет страницата на Регионална здравна инспекция – Плевен и Областна администрация - Плевен пред съответния административен съд по реда на Административнопроцесуалния кодекс.

**ЗА ДИРЕКТОР: /П/**

**Заместник директор, д-р Илиян Минчев**

съгласно Заповед № РД-01-260/ 09.11.2020г.

Изготвил: ст. експерт в ДАПФСО, В. Турчитова

Съгласувал: директор на дирекция ОЗ, д-р А. Симеонова на 03.11.2020г.